ORTOPEDSKA BOLNIŠNICA VALDOLTRA

Jadranska c. 31, 6280 Ankaran,

zastopnik: direktor Radoslav Marčan, dr. med., spec. ortoped

Podračun EZR: 01100-6030277312 pri UJP – Urad Koper

ID za DDV: SI30348145

matična številka: 5053765

(v nadaljevanju: naročnik)

in

Podjetje:

zastopnik:

TRR:

ID za DDV:

matična številka:

(v nadaljevanju: izvajalec)

sklepata naslednjo:

POGODBO

o opravljanju storitev pranja bolnišničnega perila

1. **UVODNE DOLOČBE**
2. **člen**

**(ugotovitvene določbe)**

Pogodbeni stranki ugotavljata, da je bil izvajalec izbran na podlagi izvedenega javnega naročila za »okoljsko manj obremenjujoče pranje bolnišničnega perila« po odprtem postopku v skladu s 40. členom Zakona o javnem naročanju (Uradni list RS, št. 91/15 in 14/18, v nadaljevanju: ZJN-3), objavljenem na Portalu javnih naročil, z dne \_\_\_\_\_\_\_\_\_\_\_, številka objave \_\_\_\_\_\_\_\_\_\_\_\_\_\_\_\_ (javno naročilo),z namenom sklenitve pogodbe o opravljanju storitev okoljsko manj obremenjujočega pranja bolnišničnega perila.

1. **PREDMET POGODBE**
2. **člen**

**(predmet pogodbe)**

Predmet pogodbe so storitve okoljsko manj obremenjujočega pranja bolnišničnega perila (v nadaljevanju: pogodbene storitve), v skladu s ponudbo izvajalca št. \_\_\_\_\_\_\_, z dne \_\_\_\_\_\_\_\_, (v nadaljevanju: ponudba izvajalca) in naročnikovo dokumentacijo v zvezi z oddajo javnega naročila v nadaljevanju razpisna dokumentacija), ki sta sestavna dela te pogodbe.

Specifikacija pogodbenih storitev je navedena v razpisni dokumentaciji naročnika in v ponudbi izvajalca, v primeru potrebe naročnika pa bo izvajalec izvajal tudi večji obseg del oz. dodatna dela, ki niso navedena v ponudbi izvajalca.

1. **SPLOŠNI POGOJI**
2. **člen**

**(splošni pogoji)**

Vrste in količine pogodbenih storitev iz predračuna izvajalca so okvirne.

Naročnik se ne zavezuje, da bo naročil celotno količino storitev iz predračuna. Naročnik bo naročal le tiste vrste in količine storitev, ki jih bo dejansko potreboval glede na izvajanje delovnega programa.

1. **CENA**
2. **člen**

**(cena)**

Cene pogodbenih storitev so specificirane v predračunu izvajalca, okvirna vrednost storitev pa znaša:

|  |  |  |  |  |  |  |  |
| --- | --- | --- | --- | --- | --- | --- | --- |
|   | EM | PREDVIDENA LETNA KOLIČINA | CENA/EM | SKUPNA VREDNOST BREZ DDV | SKUPNA VREDNOST Z DDV | VREDNOST DDV | % DDV |
| PERILO OBLIKOVNO | KG |  | EUR | EUR | EUR | EUR |  |
| PERILO RAVNO | KG |  | EUR | EUR | EUR | EUR |  |
| SKUPNA VREDNOST/MESEC |   | EUR | EUR | EUR |  |
| SKUPNA VREDNOST/4 LETA |   | EUR | EUR | EUR |  |

V ceno storitev so zajeti vsi stroški prevzema, prevoza in dostave bolnišničnega perila. Cena za posamezno opravilo iz pogodbenih storitev je razvidna iz predračuna izvajalca.

Pogodbena cena/enoto mere iz predračuna izvajalca ne sme biti višja kot je določeno v predračunu, za ves čas trajanja pogodbe.

Naročnik si pridržuje pravico, da bo v primeru, ko ugotovi, da je izvajalec za storitve, ki so predmet pogodbe, v času trajanja pogodbe znižal cene ali so jih znižali drugi ponudniki istovrstne storitve ob drugih primerljivih pogojih, izvajalca pozval k sporazumnemu ustreznemu znižanju cene. V kolikor bi bile cene višje kot so cene primerljivega storitev na trgu, lahko naročnik to pogodbo enostransko prekine in storitve dobavi na trgu.

1. **PLAČILNI POGOJI**
2. **člen**

**(izstavitev računa)**

E-račun bo izvajalec izstavil do 10. v mesecu za storitve opravljene v preteklem mesecu.

E-račun mora biti opremljen najmanj z:

oznako in datumom naročila,

- specifikacijo opravljene storitve,

- kopijo potrjenih spremnih listov perila

1. **člen**

**(plačilni rok)**

Naročnik se zavezuje izvedene storitve plačati na transakcijski račun izvajalca, na podlagi mesečnega e-računa v roku do 60 dni od pravilno izstavljenega e-računa izvajalca.

Če izvajalec ne izstavi e-računa v roku iz 5. člena pogodbe, začne teči rok plačila, ko naročnik prejeme pravilno izstavljen e-račun izvajalca.

V primeru reklamacije računa (npr. napačna cena, napačna količina, neprimerna kakovost storitve,…) bo naročnik račun v celoti zavrnil. Izvajalec mora izdati nov, pravilen račun. V tem primeru rok plačila začne teči od prejema novega pravilnega računa.

1. **OBVEZNOSTI IZVAJALCA**
2. **člen**

**(roki odvoza in dostave perila )**

Izvajalec mora zagotavljati redni odvoz in dovoz bolnišničnega perila od oziroma do odjemnega mesta, in sicer:

- odvoz umazanega perila vsak dan med 18:30 uro in 19:30 uro,

- dostava čistega perilavsak dan med 18:30 uro in 19:30 uro.

Izjema glede dostave čistega perila so petki in dnevi pred prazniki, ki so z zakonom določeni kot dela prosti dnevi. Izvajalec mora na omenjene dneve izvesti dostavo prejšnji dan v pranje prevzetega perila najpozneje do 12:30 ure.

1. **člen**

**(dinamika pranja)**

Bolnišnično perilo, ki ga je prevzel v pranje, mora izvajalec oprati še isti dan.

Izvajalec mora dnevno zagotoviti naročniku enako količino in vrsto čistega bolnišničnega perila, kot jo je prejšnji dan prevzel v pranje.

1. **člen**

**(obveznosti izvajalca)**

Izvajalec se zavezuje:

* da bo pogodbene storitve opravljal v obsegu in kakovosti ter v rokih oz. dinamiki opravljanja storitev, kot je določeno v pogojih iz javnega naročila, za ves čas trajanja te pogodbe,
* da bo uporabljal opremo, pripomočke in čistilna sredstva za opravljanje storitev pranja bolnišničnega perila, ki ustrezajo pogojem iz javnega naročila, za ves čas trajanja te pogodbe,

da bo pogodbene storitve opravljal vestno in po pravilih stroke, s skrbnostjo dobrega strokovnjaka in v skladu s standardi, metodami za pranje tekstilij v bolnišnicah, tehničnimi predpisi ter ob upoštevanju zahtev in določenih specifikacij iz dokumentacije v zvezi z javnim naročilom, določili Uredbe o zelenem javnem naročanju (Uradnilist RS, št. [51/17](http://www.uradni-list.si/1/objava.jsp?sop=2017-01-2381) in [64/19](http://www.uradni-list.si/1/objava.jsp?sop=2019-01-2877)),

da bo sproti obveščal naročnika, če v primeru izrednih razmer ne bo mogel v celoti zagotavljati pogodbenih storitev,

da bo pogodbene storitve opravljal z ustrezno usposobljenimi delavci,

da bo pri pranju bolnišničnega perila upošteval deklaracije na tekstilijah,

da bo naročnika opozoril na morebitne ovire pri opravljanju pogodbenih storitev in ščitil njegove interese,

* da bo naročniku omogočil vpogled v izvajanje pogodbenih storitev ter upošteval njegova navodila,
* da bo pri izvajanju pogodbenih storitev v prostorih naročnika upošteval navodila naročnika in izvajal ukrepe za preprečitev širjenja nalezljivih boleznih.
1. **člen**

**(okoljske zahteve)**

Ker so predmet javnega naročila na podlagi katerega je podpisana ta pogodba, storitev pranje perila, pri katerih se upoštevajo okoljski vidiki v skladu z 19. točko prvega odstavka 4. člena Uredbe o zelenem javnem naročanju (Uradni list RS, št. 51/17 in 64/19) oz. tehnične specifikacije za storitve pranja perila, ki jih je na podlagi 8. člena Uredbe o zelenem javnem naročanju pripravilo Ministrstvo za okolje in Ministrstvo za javno upravo skupaj z ministrstvi, pristojnimi za posamezno področje, njihovimi organi v sestavi in vladnimi službami (Primeri okoljskih zahtev in meril, Verzija 1.0, Januar 2018), se izvajalec obvezuje upoštevati vse tiste okoljske vidike iz UZeJN, ki se nanašajo na predmet javnega naročila.

Izvajalec se obvezuje obvestiti naročnika o vsaki nameravani spremembi sredstva za pranje perila, in sicer najkasneje 15 (petnajst) dni pred spremembo.

1. **OBVEZNOSTI NAROČNIKA**
2. **člen**

**(obveznosti naročnika)**

Naročnik ima pravico nadzorovati delo in dajati navodila, če to ustreza naravi del, izvajalec pa mu mora to omogočiti.

Naročnik se zavezuje:

- da bo pooblaščenim osebam izvajalca omogočil nemoten dostop in prevzem ter dostavo perila,

- da bo zagotovil prostor za prevzem in dostavo perila,

- da bo z izvajalcem sodeloval, mu nudil potrebno pomoč in dajal ustrezna navodila,

- da bo takoj obvestil izvajalca o nastalih okoliščinah, ki bi lahko vplivale na izpolnitev naročnikovih pogodbenih obveznosti,

- da bo zagotovil prevzem perila.

**VIII. KRITNI NAKUP**

1. **člen**

**(kritni nakup)**

Če izvajalec ne opravi storitve v dogovorjenem roku, vrsti, količini ali kakovosti, sme naročnik po predhodnem obvestilu izvajalcu, naročiti storitev pri drugem izvajalcu (v nadaljevanju: kritni nakup).

Če izvajalec zaradi spremembe okoliščin, ki jih ni sam zakrivil, ne more izvajati posameznih pogodbenih storitev po določeni dinamiki oz. v določenih rokih, se rok za dokončanje le-teh lahko podaljša s soglasjem naročnika. Če izvajalec ne obvesti naročnika, se šteje, da storitve tako po vrsti, količini ali kakovosti ne more opraviti, naročnik obvesti izvajalca, da bo opravil kritni nakup.

Izvajalec mora na poziv naročniku poravnati morebitno razliko med ceno, določeno na podlagi te pogodbe in ceno opravljenega kritnega nakupa ter morebitne druge stroške, vezane na opravljeno storitev.

**IX. GRAJA IN ODPRAVA NAPAK**

1. **člen**

**(graja napak)**

Če naročnik ugotovi, da perilo, ki je bilo v pranju, ni čisto ali da je poškodovano ali da določena količina oziroma vrsta perila manjka (v nadaljevanju: napake), ima naročnik pravico uveljaviti reklamacijo za opravljeno storitev. Naročnik uveljavlja reklamacijo takoj, ko se napaka ugotovi.

Naročnik bo vse pripombe v zvezi z izvedbo storitev iz te pogodbe sporočal izvajalcu v pisni obliki po elektronski pošti pooblaščeni osebi izvajalca.

1. **člen**

**(rok za reševanje reklamacij)**

Izvajalec mora reklamacijo zaradi napak na perilu rešiti takoj, oziroma najkasneje v roku 24-ur od prejema le-te. Če izvajalec napake v tem roku ne more odpraviti, je o tem dolžan obvestiti naročnika in z njim dogovoriti primeren rok za odpravo napake.

1. **člen**

**(odprava napak)**

Če je bil katerikoli del perila poškodovan zaradi nepravilnega ravnanja izvajalca, kot na primer zaradi uporabe neustreznih pralnih sredstev, zaradi malomarnega ali nepravilnega pranja, sušenja, likanja, hrambe ali transporta ipd., mora izvajalec napako popraviti oz. poškodovan del zamenjati z novim na lastne stroške. O tem pooblaščeni osebi naročnika in izvajalca pripravita zapisnik pripravita, ki ga podpišeta obe pooblaščeni osebi.

**X. FINANČNA ZAVAROVANJA**

1. **člen**

**(finančna zavarovanja)**

Izvajalec ob podpisu pogodbe predloži naročniku finančno zavarovanje za dobro izvedbo pogodbenih obveznosti:

- menično izjavo in lastno podpisano menico s pooblastilom v višini 10% vrednosti z DDV te pogodbe v primeru, da je vrednost pogodbe višja od 20.000,00 EUR, s tem, da mora biti ves čas trajanja pogodbe menica unovčljiva.

Finančno zavarovanje iz predhodnega odstavka tega člena pogodbe mora veljati še najmanj 30 dni od določenega obdobja veljavnosti pogodbe.

V primeru unovčitve menice bo moral dobavitelj unovčeno menico ustrezno nadomestiti z novo.

Naročnik lahko finančno zavarovanje unovči, če izvajalec ne izvršuje svojih pogodbenih obveznosti, oziroma če jih ne izvršuje v celoti ali jih ne izvršuje pravočasno, zlasti pa v primeru:

* če naročene storitve pri posamezni izvedbi ne bodo izpolnjevale standarde in kvaliteto, ki popolnoma ustreza vsem opisom, karakteristikam in specifikacijam, ki so bile določene v razpisni dokumentaciji in ponudbi izvajalca,
* če naročene storitve pri posamezni izvedbi ne bodo izvedene v roku in v obsegu, opredeljenem v ponudbi izvajalca in v skladu z naročilom s strani naročnika.

Naročnik lahko menico za dobro izvedbo pogodbenih obveznosti uveljavi brez predhodnega opomina.

Uveljavljanje finančnega zavarovanja ne izključuje siceršnje odškodninske odgovornosti izvajalca. V primeru, da izvajalec naročniku ne izroči menice za dobro izvedbo pogodbenih obveznosti v roku določenem v drugem odstavku tega člena, se šteje, da ta pogodba ni sklenjena.

**XI. POOBLAŠČENI PREDSTAVNIKI IN SKRBNIKI POGODBE**

1. **člen**

**(pooblaščeni predstavniki)**

Pooblaščeni predstavnik naročnika je \_\_\_\_\_\_\_\_\_\_.

tel. št. 05 6696 139,

e- mail:

Namestnica je \_

tel. št tel.

e-mail:

Pooblaščeni predstavnik izvajalca je.

tel.št.:

e-mail:

O morebitni zamenjavi pooblaščenih predstavnikov oziroma njihovih namestnikov se pogodbeni stranki predhodno pisno dogovorita.

1. **člen**

**(skrbniki pogodbe)**

Skrbnik pogodbe na strani naročnika je\_\_\_\_\_\_\_\_\_\_\_\_\_\_\_.

Skrbnik pogodbe na strani izvajalca je \_\_\_\_\_\_\_\_\_\_\_\_\_\_.

**XI. SODELOVANJE S PODIZVAJALCI**

1. **člen**

**(sodelovanje s podizvajalci)**

Podpisnika pogodbe soglašata, da bo izvajalec storitev/ blaga, ki je predmet te pogodbe, izvajal/dobavil z naslednjimi podizvajalci:

1. podizvajalec

naziv:

polni naslov:

matična številka:

davčna številka:

TRR:

predmet:

2. podizvajalec (za drugega in vse ostale podizvajalce se vpišejo isti podatki kot za prvega podizvajalca)

Izvajalec, ki izvaja javno naročilo z enim ali več podizvajalci, s podpisom te pogodbe pooblašča naročnika, da na podlagi s strani izvajalca potrjenega računa oziroma situacije podizvajalca neposredno plačuje podizvajalcu, če je podizvajalec podal zahtevo za neposredno plačilo v skladu s 94. členom ZJN-3. Izvajalec bo svojemu računu priložil račun podizvajalca, ki ga je predhodno potrdil.

1. **člen**

**(sprememba podizvajalca)**

Izvajalec mora med izvajanjem javnega naročila po tej pogodbi naročnika obvestiti o vsaki spremembi podizvajalca glede na navedbe iz ponudbe ali o novih podizvajalcih, ki jih namerava vključiti v dobavo, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom naročniku posredovati tudi podatke in dokumente o podizvajalcih skladno z drugim odstavkom 94. člena ZJN-3.

**XIII. SPREMEMBA IZVAJALCA**

1. **člen**

**(sprememba izvajalca)**

Pogodbeni stranki soglašata z možnostjo spremembe izvajalca med izvajanjem javnega naročila po tej pogodbi v primeru, da izvajalca zamenja drug gospodarski subjekt, ki izpolnjuje pogoje za sodelovanje določene v dokumentaciji v zvezi z oddajo javnega naročila in ponudbi izvajalca, zamenjava pa je posledica prestrukturiranja podjetja, vključno s prevzemom, združitvijo, pripojitvijo ali insolventnostjo, če to ne vključuje drugih bistvenih sprememb javnega naročila in ni namenjeno obidu določb ZJN-3. V primeru navedene spremembe mora izvajalec o tem pisno obvestiti naročnika v roku 5 dni od seznanitve s predvideno zamenjavo oziroma vsaj 30 dni pred izvedbo zamenjave in skupaj s pisnim obvestilom naročniku posredovati dokazilo o zamenjavi oziroma o razlogih za zamenjavo. Naročnik in nov izvajalec nadaljujeta z izvajanjem te pogodbe pod enakimi pogoji, ki so veljali za prvotnega izvajalca, z aneksom k pogodbi pa ugotovita spremembo izvajalca in določita nove pooblaščene osebe izvajalca in skrbnika pogodbe.

**XIV. PROTIKORUPCIJSKA KLAVZULA**

1. **člen**

**(protikorupcijska klavzula)**

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe, kdo v imenu ali na račun pogodbene stranke , predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem dogovorjenih obveznosti ali za drugo ravnanje ali opustitev, s katerim je naročniku, ali organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika ali organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta sporazum ničen.

**XV. OPROSTITEV ODGOVORNOSTI**

1. **člen**

**(izredne okoliščine)**

Prekoračitev pogodbenih rokov opravičujejo naslednje izredne okoliščine:

- višja sila,

- ukrepi državnih organov ali organov lokalne skupnosti, ki bi zadevali izpolnitev pogodbenih obveznosti,

- ravnanje tretjih oseb, ki onemogočajo izvedbo pogodbenih obveznosti in ki niso posledica krivdnega ravnanja pogodbenih strank.

V primeru nastopa izrednih okoliščin bosta stranki pogodbe okoliščine sproti obravnavali in časovno ovrednotili ter določili ustrezen novi rok za izvedbo svojih obveznosti.

1. **člen**

**(višja sila)**

Naročnik in dobavitelj delno ali v celoti nista zavezana k izpolnitvi obveznosti iz te pogodbe, če pride do vplivov višje sile. Za višjo silo veljajo primeri, ki jih ob podpisu pogodbe ni bilo mogoče predvideti in splošno veljajo kot takšni, npr. vojna, ogenj, naravne in druge nesreče, ipd.

Pomanjkanje delovne sile in pomanjkanje materiala ali opreme ne velja za višjo silo.

Stranka pogodbe, ki jo prizadene višja sila, mora o tem nemudoma oziroma najkasneje v roku 24 ur od nastopa teh okoliščin, pisno obvestiti drugo pogodbeno stranko, pri čemer navede naravo višje sile, predvideno trajanje in predvidene posledice. O prenehanju okoliščin, ki pomenijo višjo silo, mora zaradi le-teh prizadeta pogodbena stranka takoj oziroma najpozneje v 24 urah od prenehanja le-teh pisno obvestiti drugo pogodbeno stranko.

**XVI. KONČNE DOLOČBE**

1. **člen**

**(uporaba predpisov)**

Za vprašanja, ki jih ta pogodba ne določa, se uporabljajo določbe Obligacijskega zakonika (OZ) in ZJN-3, oziroma drugih predpisov, ki urejajo javna naročila v Republiki Sloveniji.

Če se katerakoli določba te pogodbe izkaže za nično ali kakorkoli drugače za neveljavno, to ne vpliva na ostale določbe te pogodbe oziroma na pogodbo v celoti, če lahko pogodba obstaja tudi brez nične oziroma neveljavne določbe.

1. **člen**

**(reševanje sporov)**

Morebitne spore iz pogodbe, bosta pogodbeni stranki najprej skušali rešiti na miren način sporazumno oziroma z mediacijo, če spora na ta način ne bi uspeli rešiti, soglašata, da je za reševanje spora pristojno sodišče v Kopru. Uporabljalo se bo pravo Republike Slovenije.

1. **člen**

 **(veljavnost in spremembe pogodbe)**

Ta pogodba se sklepa za obdobje štirih let in začne veljati dne \_\_\_\_\_\_\_\_\_\_\_\_\_\_\_\_\_\_\_.

V  primeru, da je po sklenitvi oziroma med trajanjem pogodbe na podlagi 32. člena ZJN-3 in Uredbe o skupnem javnem naročanju Vlade Republike Slovenije (Uradni list RS, št. 27/16) oziroma na podlagi drugega predpisa, ki ureja področje javnih naročil v Republiki Sloveniji izvedeno skupno javno naročilo za storitev, ki je predmet pogodbe, se ta pogodba sklepa za obdobje do sklenitve pogodbe ali okvirnega sporazuma z izbranim izvajalcem na podlagi izvedenega skupnega javnega naročila. O datumu sklenitve pogodbe ali okvirnega sporazuma naročnik obvesti izvajalca s pisnim obvestilom.

Morebitne spremembe te pogodbe so veljavne le, če so sklenjene v pisni obliki. Spremembe pogodbe so dopuščene pod pogoji in iz razlogov, določenih v 95. členu ZJN-3.

1. **člen**

**(odstop od pogodbe)**

Naročnik lahko odstopi od pogodbe, če izvajalec huje krši določila te pogodbe, zlasti pa iz naslednjih razlogov:

* če izvajalec ne opravlja pogodbenih storitev,
* če izvajalec pogodbenih storitev ne opravlja redno in v dogovorjenih terminih,
* če izvajalec pogodbenih storitev ne opravlja v dogovorjenem obsegu in kakovostno,
* če izvajalec pogodbene storitve opravlja nestrokovno ali malomarno,
* če izvajalec neupravičeno odklanja opravljanje dogovorjenih storitev,
* če izvajalec ne upošteva upravičenih utemeljenih pripomb in ne odpravlja reklamacij naročnika glede opravljanja storitev.

Izvajalec lahko odstopi od pogodbe, če naročnik huje krši določila te pogodbe, zlasti pa iz naslednjih razlogov:

* ko naročnik neupravičeno zamuja s plačilom pogodbenega dela za najmanj tri zaporedne mesece.

V primerih iz prvega in drugega odstavka tega člena pogodbe lahko pogodbena stranka odstopi od pogodbe po predhodnem pisnem opominu drugi pogodbeni stranki na izpolnjevanje njenih obveznosti. Šteje se, da odstop učinkuje v roku 7 dni od prejema pisne odstopne izjave druge pogodbene stranke.

1. **člen**

**(sporazumno prenehanje in odpoved pogodbe)**

Pogodbeni stranki se lahko kadarkoli dogovorita o prenehanju te pogodbe tudi pred iztekom določene dobe.

Vsaka pogodbena stranka lahko brez posebne obrazložitve pisno odpove pogodbo s trimesečnim odpovednim rokom. Odpovedni rok začne teči z dnem, ko pogodbenica prejme pisno odpoved pogodbe druge pogodbenice. Odpoved mora biti poslana priporočeno po pošti.

1. **člen**

**(razvezni pogoj)**

V skladu s četrtim odstavkom 67. člena ZJN-3 se pogodba razveljavi, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo.

1. **člen**

**(število izvodov)**

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

Št.: Št.:

Datum: Datum:

NAROČNIK: IZVAJALEC

Direktor: Direktor:

Radoslav Marčan, dr. med.

spec. ortoped